Бөгөн күп ҡәрҙәштәр, Павелдан үрнәк алып, ҡыйыулыҡ сағылдыра. Асыҡтан-асыҡ, шул иҫәптән өйҙән-өйгә йөрөп вәғәзләү тыйылған илдәрҙә йәшәһәләр ҙә, улар вәғәзләр өсөн башҡа ысулдар таба (Матф. 10:17—20). Шундай илдәрҙең береһендә район күҙәтеүсеһе ҡәрҙәштәргә үҙ туғандарына, күршеләр, синыфташтар, хеҙмәттәштәр һәм таныштарына вәғәзләргә һәм уларға үҙ участкаһына ҡарағандай ҡарарға кәңәш иткән. Ике йыл эсендә шул районда йыйылыштарҙың һаны шаҡтай артҡан. Бәлки, беҙ йәшәгән илдә вәғәз эше тыйылмағандыр. Шулай ҙа был ҡәрҙәштәрҙән үрнәк алайыҡ: шаһитлыҡ бирер өсөн гел мөмкинлектәр эҙләйек һәм Йәһүәнең вәғәзләргә ҡамасаулаған төрлө ауырлыҡтарҙы еңеп сығырға көс бирәсәгенә тулыһынса ышанайыҡ (Флп. 2:13). Хәҙерге хәл иткес ваҡытта тормошта нимә мөһимерәк икәнен дөрөҫ билдәләйек, саф булырға тырышайыҡ, башҡаларҙы рухи яҡтан абындырмайыҡ һәм «хаҡлыҡ емештәрен» килтерәйек. Шул саҡта мөхәббәтебеҙ артҡандан-арта барыр, һәм беҙ ҡайғыртыусан Атабыҙ Йәһүәгә дан килтерербеҙ. w19.08 13 б., 17, 18 абз.